EA ตั้ง 2 บ.ย่อยใหม่ “อีเอเวสท์ แมเนจเม้นท์”-“แอ๊บโซลูท แอสเซมบลี”
EA ตั้ง 2 บ.ย่อยใหม่ "อีเอเวสท์ แมเนจเม้นท์"-"แอ๊บโซลูท แอสเซมบลี"
13 พ.ค. 2563

บริษัท พลังงานบริสุทธิ์ จำกัด (มหาชน) หรือ EA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้จัดตั้งบริทย่อยใหม่ 2 แห่ง ประกอบด้วย บริษัท อีเอเวสท์ แมเนจเม้นท์ จำกัด (EA Waste Management Co., Ltd.) หรือ EWM เมื่อวันที่ 15 เม.ย.63 เพื่อดำเนินธุรกิจเกี่ยวกับการลงทุนในสินทรัพย์ของบริษัทในกลุ่มที่ดำเนินงานเกี่ยวกับการกำจัดขยะ รวมถึงการผลิตและจำหน่ายไฟฟ้าที่ผลิตจากขยะ ด้วยทุนจดทะเบียน 100,000 บาท แบ่งเป็นหุ้นสามัญ 10,000 หุ้น มูลค่าหุ้นละ 10 บาท โดยบริษัทฯถือหุ้นในสัดส่วน 99.97% ของทุนจดทะเบียน จากเงินทุนหมุนเวียนของบริษัทฯ
รวมทั้ง บริษัท แอ๊บโซลูท แอสเซมบลี จำกัด (Absolute Assembly Co., Ltd.) หรือ AAB เมื่อวันที่ 1 พ.ค.63 เพื่อดำเนินธุรกิจผลิต ประกอบยานยนต์ไฟฟ้า จำหน่าย และให้บริการเกี่ยวกับยานยนต์ไฟฟ้าทุกประเภท ด้วยทุนจดทะเบียน 50,000,000 บาท แบ่งเป็นหุ้นสามัญ 5,000,000 หุ้น มูลค่าหุ้นละ 10 บาท โดยบริษัทย่อย – บริษัท อีเอ โมบิลิตี โฮลดิง จำกัด (เดิมชื่อ บริษัท อีเอ วินด์ หาดกังหัน 1 จำกัด) ถือหุ้นในสัดส่วน 54.99% ของทุนจดทะเบียน (สำหรับสัดส่วนหุ้น 45% นั้น ถือโดยบุคคลธรรมดา 1 ราย ที่ไม่เข้าข่ายบุคคลที่เกี่ยวโยงกันของบริษัทจดทะเบียน) จากเงินทุนหมุนเวียนของบริษัทฯ